  Майя Бывальцева Удмуртиысь Сергей Пудов но Арслан Гильмутдинов трекын велоспортъя дуннелэн чемпионатаз пыриськозы. Суй-пыдзыя сӧсыр спортсменъёс пӧлын ӵошатсконъёс Канадаысь Милтонын 30-тӥ толшорысен 2-тӥ тулыспалозь ортчозы. Со сярысь Россиысь Паралимпи комитетлэн пресс-службаез ивортэ. 32 кунъёсысь 168 спортсменъёс нимаз ворттылонын, дыръя ворттылонын, уйыса ворттылонын но «скретчын» кужымзэс мерталозы. Россилэсь данзэ куать велосипедистъёс утёзы. Дуннелэн чемпионатэз 2020-тӥ арын Паралимпи шудонъёсы быръёнлэн одӥгез люкетэз луоз. Туэ инвожое Велосипедистъёслэн калыккуспо огазеяськонзы Шудонъёсы пыриськон понна квотаосты дунневыл рейтингъя люкылоз. Тодэ вайытом, 2019-тӥ арын трекын велоспортъя дуннелэн чемпионатаз «скретч» амалын Сергей Пудов бронза медаль утӥз.  Тегъёс: Спорт Удмуртия Паралимпиада велоспорт СергейПудов АрсланГильмутдинов  